લંડનઃ ભારતના રોહન બોપન્ના અને રોમાનિયાના ફ્લોરિન મેર્જિયાએ વર્ષના અંતિમ એટીપી વર્લ્ડ ટૂર ફાઇનલમાં ટોચની ક્રમાંકિત બોબ અને માઇક બ્રાયન બંધુઓની જોડી સામે ધમાકેદાર જીત હાંસલ કરી છે. ૭૦ લાખ ડોલરની ઇનામી રકમવાળી એટીપી ફાઇનલ્સમાં પહેલી વાર એક સાથે રમી રહેલા બોપન્ના અને મેર્જિયાએ શાનદાર પ્રદર્શન કરતા બોબ અને માઇકને એક કલાકમાં ૬-૪, ૬-૩થી હરાવીને પોતાની રાઉન્ડ રોબિન મેચ જીતી લીધી. બોપન્ના અને મેર્જિયાની દુનિયાની દિગ્ગજ જોડી બ્રાયન બંધુઓ વિરુદ્ધ અત્યાર સુધી રમાયેલી કુલ ચાર મેચમાં બીજી જીત છે. છેલ્લે ભારતીય-રોમાનિયન જોડીએ બ્રાયન ભાઈઓને વિમ્બલ્ડનમાં પરાજય આપ્યો હતો.